
Trimetilszilil-acetilének deszililezése katalitikus mennyiségű hexafluorokovasav alkalmazásával diarilacetilének szintézisében

Az acetilének fontos reagensek a szerves szintézisekben, a gyógyszerkémiában valamint az anyagtudományban. Számos kutatás az acetilének kémiájában a diarilacetilének felé fordul. A kiterjedt konjugáció miatt alkalmazhatóak ezek a vegyületek szerves vezető polimerekben, valamint fényt emittáló kemilumineszcens fluorofórokként. A diarilacetilének széles körben alkalmazott építőelemei a különböző karba-, és heterociklusos vegyületeknek.
Diarilacetilének előállítása leggyakrabban keresztkapcsolási reakciókkal történik. Ez a szintézisút egy egyoldalon védett acetilénből indul ki, melyet kapcsolnak a megfelelő aromás halogeniddel, majd a védőcsoportot eltávolítják. Az így kialakított új terminális acetilén már alkalmas egy újabb kapcsolásra.Az acetilének kémiájában leggyakrabban alkalmazott védőcsoportok a trialkilszilil típusú védőcsoportok. Az irodalomban leírt módszerek száma trimetilszilil csoport eltávolítására acetilénről szűkös. Még kevesebb olyan módszer áll rendelkezésünkre, melyben katalitikus mennyiségű reagenst alkalmazva távolíthatjuk el a védőcsoportot.
Előkísérletek és irodalmi analógiák alapján a hexafluorkovasav a szilil-acetilének védőcsoportjának eltávolítására felhasználható ígéretes vegyületnek látszott. A vizsgálatok előre jelezték, hogy a hexafluorkovasav már katalitikus mennyiségben is alkalmas lehet a védőcsoport hasítására. Olyan kísérleti körülmények között vizsgáltam a reakciót, melynek során a deszililezés után a kapcsolás is lehetséges volt, így lehetőséget adva egy hasznos szintetikus módszer kifejlesztésére.
A reakciókörülmények pontos megválasztásához számos kísérletet végeztünk el melyek során változtattuk az alkalmazott hexafluorkovasav vagy ammónium sóinak a mennyiségét a lehető legkisebb, immár katalitikus mennyiség eléréséig. A precízen megválasztott körülmények között számos nemszimmetrikus diarilacetilént állítottunk elő preparatív méretben.

A kutatás során elért eredményeket, tudományos diákköri dolgozatban mutatjuk be.

